recursal/SuperWikiNEXT-32B huggingface dataset:
கன்னடக் கொடி
**கன்னடக் கொடி** இரு நிறங்களைக் கொண்டது. சம அளவில் பிரிக்கப்பட்டு மேல் பகுதியில் மஞ்சள் நிறமும், கீழே சிவப்பு நிறமும் கொண்டது. இக்கொடியை **கர்நாடகக் கொடி** என்றும் அழைக்கின்றனர், மஞ்சள் அமைதியையும் சிவப்பு வீரத்தையும் குறிக்கின்றன. இக்கொடி அதிகாரப்பூர்வமாக ஏற்கப்பட்டது அல்ல என்றாலும், பரவலாக அறியப்படுகிறது. மஞ்சள் நிறம் மஞ்சளையும் சிவப்பு குங்குமத்தையும் குறிக்கின்றன,

வரலாறு
------

1926இல் 60 க்கும் மேற்பட்ட ஆங்கிலக் கவிதைகளைக் கன்னடத்துக்கு மொழிபெயர்த்ததற்காக நினைவுகூரப்படுபவரான, கன்னட எழுத்தாளர் பி. எம். ஸ்ரீகாந்தையாவின் கன்னடத பாவூடா (கன்னடக் கொடி/ பதாகை, 1938) என்ற கவிதையே கன்னடக் கொடி என்ற கருத்தாக்கத்தைத் தொடங்கிவைத்ததாக கருதப்படுகிறது. 

கர்நாடகத்தின் பல்வேறு கன்னட அமைப்புகளை ஒருங்கிணைப்பதற்காக 1966 இல் தொடங்கப்பட்ட கர்நாடக சம்யுக்த ரங்கா (கர்நாடக ஐக்கிய முன்னணி) என்ற அமைப்பின் செயலாளரான ராமமூர்த்தி, செயல்பாட்டாளர்களின் நோக்கங்களை வெளிப்படுத்துவதற்கும் கன்னடம் பேசும் மக்களை ஒன்றுதிரட்ட ஒரு கொடி அவசியம் என்று கருதினார். கன்னட அமைப்புகளுடன் நடந்த சில பேச்சுவார்த்தைகளுக்குப்பின், அவர் செவ்வக வடிவம் கொண்ட, கிடைமட்டவாக்கில் இரண்டாகப் பிரிந்த, மேல்பகுதி வெளிர் மஞ்சள் நிறத்திலும் அடிப்பகுதி சிவப்பு நிறத்திலும் அமைந்த கொடியொன்றினை வடிவமைத்தார். பின்பு 1966 இல் ராமமூர்த்தி கன்னட பட்சா என்ற கட்சி துவங்கப்பட்டபோது தான் வடிவமைத்திருந்த இக்கொடியை பயன்படுத்தி்க்கொண்டார். அடுத்த ஆண்டில் விபத்து ஒன்றில் அவர் காலமானதையடுத்து, அவரது கட்சியும் முடிவுக்கு வந்தது. அதிலிருந்து, அவரது கொடி கன்னட ஆர்வலர்களால் தாராளமாகப் பயன்படுத்தப் பட்டுவருகிறது.பின்னாளில் கர்நாடக மாநிலம் உருவான நாளான கர்நாடக ராசோற்சவத்தின்போது இக்கொடி பயன்படுத்தப்படுகிறது. கர்நாடக அரசுக் கட்டிடங்களில் இந்திய அரசின் கொடியின் கீழே பறக்கவிடப்படும். அந்நாளில் கன்னட மொழி நூல்களை வெளியிட்டும், கவிஞர்களுக்கு விருதுகள் வழங்கியும் கொண்டாடுவர்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2013-11-16 அன்று மூலம் பரணிடப்பட்டது. 2013-02-28 அன்று பார்க்கப்பட்டது.
3. ↑  சந்தன் கவுடா (7 ஆகத்து 2017). "கர்நாடகா முன்வைக்கும் கொடி அரசியல்!". *கட்டுரை*. தி இந்து. 7 ஆகத்து 2017 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2011-06-29 அன்று மூலம் பரணிடப்பட்டது. 2013-02-28 அன்று பார்க்கப்பட்டது. Unknown parameter `|=` ignored (உதவி)

மேலும் பார்க்கவும்
------------------

* கர்நாடக ராசோற்சவம்
* கன்னட இலக்கிய மன்றம்
* கன்னட இலக்கிய மாநாடு
**தேசிய நெடுஞ்சாலை 138** (*National Highway 138 (India)*) என்பது தமிழ்நாட்டில் திருநெல்வேலி தூத்துக்குடி மாவட்டங்களை இணைக்கும் இந்தியத் தேசிய நெடுஞ்சாலை ஆகும்.

வழித்தடம்
---------

இந்த நெடுஞ்சாலை திருநெல்வேலி நகரில் உள்ள பாளையங்கோட்டையைத் தூத்துக்குடி நகரத்தில் உள்ள வ. உ. சிதம்பரனார் துறைமுகத்துடன் இணைக்கிறது. இந்த வழித்தடத்தில் திருநெல்வேலியிலிருந்து தூத்துக்குடி துறைமுகத்திற்குச் சரக்குகளை விரைவாகக் கொண்டு செல்ல முடியும். இது துறைமுகத்திற்கு நேரடி பாதையை வழங்குகிறது. இந்த நெடுஞ்சாலையின் மொத்த நீளம் 54 கி. மீ. ஆகும்.

தூத்துக்குடி வானூர்தி நிலையம் வாகைகுளம் அருகே இந்த நெடுஞ்சாலையில் அமைந்துள்ளது. விமான நிலையம் தூத்துக்குடி நகரத்திலிருந்து 26 கி. மீ. தொலைவிலும், திருநெல்வேலி நகரத்திலிருந்து 28 கி. மீ. தொலைவிலும் அமைந்துள்ளது.

மேற்கோள்கள்
-----------

1. ↑  "Rationalisation of Numbering Systems of National Highways" (PDF). New Delhi: Department of Road Transport and Highways. 1 February 2016 அன்று மூலம் (PDF) பரணிடப்பட்டது. 3 April 2012 அன்று பார்க்கப்பட்டது.

வெளி இணைப்புகள்
---------------

* ஓபன்ஸ்ட்ரீட்மேப்பில் NH 138
Bilateria 

**கோர்சிகா முயல்** (ஆங்கிலப்பெயர்: **Corsican Hare**, உயிரியல் பெயர்: **Lepus corsicanus**) அல்லது **அபென்னின் முயல்** அல்லது **இத்தாலிய முயல்** என்பது தெற்கு மற்றும் நடு இத்தாலி மற்றும் கோர்சிகா தீவில் காணப்படும் ஒருவகை முயல் ஆகும்.

விளக்கம்
--------

இது வடிவத்தில் ஐரோப்பிய முயல் போலவே இருக்கும். பெரும்பாலும் பழுப்பு மற்றும் க்ரீம் நிற வயிற்று பகுதியுடன் காணப்படும். இதன் அடிப்பகுதி ரோமம் ஐரோப்பிய முயல் போல வெள்ளை நிறமாக இல்லாமல் சாம்பல் நிறத்தில் இருக்கும். சராசரியாக இது ஐரோப்பிய முயலை விட சிறியதாக இருக்கும். தலை மற்றும் உடலின் நீளம் 44.1—61.2 சென்டி மீட்டரும், வாலின் நீளம் 6.6—11.2 சென்டி மீட்டரும் மற்றும் எடை 1.8—3.8 கிலோ கிராமும் இருக்கும். காதுகள் மற்றும் பின்னங்கால்கள் ஒப்பீட்டளவில் நீளமாக உள்ளன. அவற்றின் நீளம் முறையே 9—12.6 சென்டிமீட்டர் மற்றும் 11.4—13.5 சென்டி மீட்டர் ஆகும்.

உசாத்துணை
---------

1. ↑  Wilson, D. E. and Reeder, D. M. (eds), தொகுப்பாசிரியர் (2005). *Mammal Species of the World* (3rd edition ). Johns Hopkins University Press. ISBN 0-801-88221-4. .
2. 1 2  Angelici, F.M. E. Randi, F. Riga & V. Trocchi (2008) "வார்ப்புரு:IUCNlink", in IUCN (2008) *2008 IUCN Red List of Threatened Species பரணிடப்பட்டது சூன் 27, 2014 at the வந்தவழி இயந்திரம்*. Downloaded on 18 January 2009.
3. 1 2  Aulagnier S.; P. Haffner, A. J. Mitchell-Jones, F. Moutou & J. Zima (2009) *Mammals of Europe, North Africa and the Middle East*, A&C Black, London.
**முகம்மது நவாசு பாட்டி** (*Muhammad Nawaz Bhatti*</nowiki>) பாக்கித்தான் நாட்டைச் சேர்ந்த ஒரு வழக்கறிஞரும் நீதிபதியுமாவார். சேகுபுரா மாவட்டத்தின் சாங்க்லா மலைப் பகுதியைச் சேர்ந்த இவர் 1948 ஆம் ஆண்டு ஆகத்து மாதத்தில் பிறந்தார். பாக்கித்தான் நாட்டின் பஞ்சாப் மாகாணம் லாகூர் உயர்நீதிமன்ற நீதிபதியாகவும் பஞ்சாப் மற்றும் பாக்கித்தான் அரசாங்கங்களைப் பிரதிநிதித்துவப்படுத்தும் நன்கு அறியப்பட்ட குற்றவியல் வழக்கறிஞராகவும் ஒரு சட்ட அதிகாரியும் ஆவார்.

  

1998-1999 ஆம் ஆண்டில் இவர்  பஞ்சாப் கூடுதல் மாநில அரசுத் தலைமை வழக்குரைஞர் பதவியில் நியமிக்கப்பட்டார். அவர் ஜனவரி 12, 2004 ஆம் ஆண்டு சனவரி மாதம் 12 ஆம் தேதியன்று முல்தானில் உள்ள லாகூர் உயர் நீதிமன்றத்தின் நீதிபதியாகப் பதவியேற்றபோது, 2000 முதல் 2004 வரை பாக்கித்தானின் துணை அரசுத் தலைமை வழக்குரைஞராக   நியமிக்கப்பட்டார்.

இவர் நீதிபதியாக பணியாற்றிய போது 2006 ஆம் ஆண்டு சூலை மாதம்10 ஆம் தேதி முல்தான் விமான நிலையம் அருகே விமான விபத்தில் இறந்தார்.   விமானம் புறப்பட்ட சிறிது நேரத்தில் தீப்பிடித்து, விமான நிலையத்திலிருந்து மூன்று கிலோமீட்டர் தொலைவில் உள்ள கோதுமை வயலில் தரையிறங்கியது.  இவரது இறுதிச் சடங்கில் சக நீதிபதிகள் உட்பட நூற்றுக்கணக்கானோர் கலந்து கொண்டனர். முகம்மது நவாசு பாட்டி சங்லா மலையில் அடக்கம் செய்யப்பட்டார்.  இவரது மகன் அமீர் நவாசு பாட்டியும் வழக்கறிஞராகவும், லாகூர் உயர் நீதிமன்ற வழக்கறிஞர் சங்கத்தின் உறுப்பினராகவும் உள்ளார்.

மேற்கோள்கள்
-----------

1. ↑  The All Pakistan Legal Decisions, Volume 52, Issue 3, Abdul Hamid, Mohammad Ashraf, 2000, page 24
2. ↑  Pakistan Labour Cases, Volume 44, Issues 5-8, Malik Muhammas Saeed, 2003, pge 708
3. ↑  "Former Hon'ble Judge's". sys.lhc.gov.pk. March 17, 2015 அன்று மூலம் பரணிடப்பட்டது. August 23, 2015 அன்று பார்க்கப்பட்டது.
4. ↑  "2006 Fokker crash SHO told to submit report about registration of case". dawn.com. June 18, 2015.. பார்த்த நாள்: August 23, 2015.
5. ↑  "LHC stopped from moving against judge's family". dawn.com. August 2, 2007.. பார்த்த நாள்: August 23, 2015.
6. ↑  "Families denied accurate compensation". tribune.com.pk. September 5, 2010.. பார்த்த நாள்: August 23, 2015.
7. ↑  "Multan shut to mourn plane crash victims". daily times.com.pk. July 12, 2006.. பார்த்த நாள்: August 23, 2015.
**தேசிய நெடுஞ்சாலை 112** (*National Highway 112 -India*) என்பது இந்தியாவின் மேற்கு வங்க மாநிலத்தில் உள்ள ஒரு நெடுஞ்சாலை ஆகும். இது பராசத்திலிருந்து வங்காளதேசத்தின் எல்லையான பெட்ராபோல் வரை செல்கிறது.

இந்த நெடுஞ்சாலை (தெ. நெ. 112) முன்பு தெ. நெ. 35 எனக் குறிக்கப்பட்டது.

கொல்கத்தா மற்றும் வங்காளதேசத்தை இணைக்கும் மிக முக்கியமான இணைப்புகளில் இதுவும் ஒன்றாகும். இது வடக்கு கொல்கத்தாவில் உள்ள சியம்பஜாரில் இருந்து வங்காளதேசத்தில் உள்ள ஜெசோர் வரை செல்லும் வரலாற்றுச் சிறப்புமிக்க ஜெஸ்ஸூர் சாலையின் ஒரு பகுதியாகும்.

தே. நெ. 112 தேசிய நெடுஞ்சாலை 12லிருந்து பராசத் டக்பங்லோ மோர்ஹில் இருந்து தொடங்கி வடக்கு 24 பர்கானா மாவட்டத்தைக் கடந்து பங்கானுக்கு அருகிலுள்ள பெட்ராபோலில் முடிவடைகிறது. இதன் கிழக்கு நோக்கிய தொடர்ச்சி, N706 வங்காளதேசத்தில் உள்ள ஜெஸ்சூட் மாவட்டம் வரை நீண்டுள்ளது.

தே. நெ. 112-ல் உள்ள நகரங்கள்
----------------------------

* பராசத்
* துத்தாபுகூர்
* பமாங்காச்சி
* குமா
* அசோக்நகர்
* ஹப்ரா
* கைகாடா
* தாக்கூர்நகர் (ஜெஸ்சூர் சாலையிலிருந்து கிழக்குப் பகுதி)
* சோனாட்டிகிரி
* சந்த்பரா
* பங்கான்
* பெட்ராபோல்

சந்திப்புகள்
------------

 தே.நெ. 12 பாரசத் அருகே முனையம்
 தே.நெ. 312
Invalid type: NH இந்தியா வங்காளதேசம் அருகே எல்லையில் முனையம் பெட்ரோபோல்

ஆசிய நெடுஞ்சாலை வலையமைப்பு
--------------------------

ஜப்பானின் தோக்கியோவில் தொடங்கி துருக்கியின் இசுதான்புல்லில் முடிவடையும் ஆசிய நெடுஞ்சாலை 1இன் திட்டமிடப்பட்ட நெடுஞ்சாலை வலையமைப்பின் ஒரு பகுதியாகவும் இந்த நெடுஞ்சாலை உள்ளது.

மேலும் பார்க்கவும்
------------------

* தேசிய நெடுஞ்சாலை மேம்பாட்டுத் திட்டம்

மேற்கோள்கள்
-----------

1. ↑  "Archived copy". 10 April 2009 அன்று மூலம் பரணிடப்பட்டது. 2011-07-20 அன்று பார்க்கப்பட்டது.CS1 maint: archived copy as title (link) Start and end points of National Highways-Source-Government of India

வெளி இணைப்புகள்
---------------

* ஓபன்ஸ்ட்ரீட்மேப்பில் NH 112
**முகம்மத் ஆசிக்** ஓர் உலக சாதனை படைத்தவர்  மற்றும் ஓர் இந்தியா சிறுமுது அறிஞர். இவர் தனது ஆறு வயதில் உலக வரைபடத்தை நினைவில் வைத்தார்.  இவர் ஒரு சொற்பொழிவாளர் மற்றும் ஊக்கமளிக்கும் பேச்சாளர்.

வாழ்க்கை
--------

### குழந்தைப் பருவம்

ஆசிக் 2004 ஆம் ஆண்டு ஜனவரி 25 அன்று இந்தியா மாநிலமான தமிழ்நாட்டின் மதுரையில் பிறந்தார். இவர் தனது ஆறாவது வயதில் 195 நாடுகளை வெற்று உலக வரைபடத்தில் மூன்று நிமிடங்களில் சுட்டிக்காட்டி உலக சாதனை படைத்தார்.

### சாதனைகள்

உலக சாதனை சான்றிதழ்கள் மற்றும் செய்தி கட்டுரைகளில் இவருக்கு "புகைப்பட நினைவகம்" என முடிசூட்டப்பட்டார்.  இவர் அகில இந்திய சொற்பொழிவு போட்டிகளில் நான்கு வயதிலிருந்தே கலந்துக் கொண்டு பரிசுகளை வென்றுள்ளார்.  போகோ தொலைக்காட்சி இந்தியாவின் மும்பையில் நடத்திய போகோ அமேசிங் கிட்ஸ் விருதுகள் 2011 இல் இவருக்கு "ஜீனியஸ்" பட்டம் வழங்கப்பட்டது.  இவர் பல்வேறு பார்வையாளர்களுக்கு ஊக்கமளிக்கும் உரைகளை வழங்கி வருகிறார். மேலும் இவர் ஏழு வயதிலிருந்தே சர்வதேச ஒத்துழைப்பு மற்றும் மேம்பாட்டுக்காக பணியாற்ற ஊக்கமளித்து வருகிறார்.

முகமது ஆஷிக் போகோ அமேசிங் கிட்ஸ் "ஜீனியஸ்" விருதைப் பெறுகிறார்
### சமாதான செயல்பாடு

ஆசிக் உலக சமாதான நடவடிக்கைகளை ஈடுப்பட்டார். இதன் காரணமக இவர் சர்வதேச அமைதி மற்றும் பொருளாதார மேம்பாட்டு அமைப்பை நிறுவினர்.[]

குறிப்புகள்
-----------

1. ↑  Karthikeyan, D. (2011-06-06). "Around the world..." (in en-IN). .
2. ↑  InpaperMagazine, From (2012-03-24). "Shining stars: World's youngest record holders". *DAWN.COM* (ஆங்கிலம்). 2020-05-31 அன்று பார்க்கப்பட்டது.
3. ↑  "MohamMed Ashik Youngest World Map Recogniser". *Dainik Bhaskar* (இந்தி). 2012-01-20. 2020-05-31 அன்று பார்க்கப்பட்டது.
4. ↑  "August - 2011". *Issuu* (ஆங்கிலம்). 2020-05-31 அன்று பார்க்கப்பட்டது.
5. ↑  "Young Talent".
6. ↑  Bureau, Our. "Pogo Amazing Kid Genius Award 2011". *@businessline* (ஆங்கிலம்). 2020-05-31 அன்று பார்க்கப்பட்டது.
**தேசிய நெடுஞ்சாலை 13** (*National Highway 13 -India*), என்பது இந்தியாவில் அருணாச்சலப் பிரதேசத்தின் மிக நீளமான அருணாச்சல நெடுஞ்சாலை வலையமப்பின் ஒரு பகுதி ஆகும். இது 1,559 கி.மீ. நீளமான இருவழிப்பாதையாகும். இது வடமேற்கில் தவாங் நகரிலிருந்து தென்கிழக்கில் வக்ரோ வரை செல்கிறது. முழு பாதையும் 2018-ல் 6.2 கி. மீ. நீளமுள்ள திபாங் ஆற்றின் குறுக்கே திபாங் நதிப் பாலம் கட்டி முடிக்கப்பட்டதும் செயலுக்கு வந்தது. சனவரி/பிப்ரவரி 2022க்குள் இலக்கை நிறைவு செய்யும் குறுகிய மாற்றுப் பாதையான சேலா சுரங்கம், அனைத்து வானிலை இணைப்பையும் வழங்கும். நெடுஞ்சாலைகள் மறுபெயரிடப்படுவதற்கு முன்பு, இது தே. நெ. 229 மற்றும் தே. நெ. 52 என அறியப்பட்டது. இந்த மூலோபாய முக்கியத்துவம் வாய்ந்த நெடுஞ்சாலை, இந்தியாவின் கிழக்குப் பகுதியின் உண்மையான கட்டுப்பாட்டுக் கோட்டிற்கு எதிரே உள்ள சீனாவின் மேற்கு தியேட்டர் கட்டளையின் அச்சுறுத்தலை எதிர்த்துப் போராடுவதில் இந்திய இராணுவத்தின் திறன்களை மேம்படுத்துகிறது.

பாதை
----

தே. நெ. தவாங், பொம்டிலா, நெச்சிபு, செப்பா, சாகலி, ஜிரோ, டபோரிஜோ, அலோங், பாசிகாட், தேசு ஆகிய நகரங்களை இணைக்கிறது. அருணாச்சல பிரதேச மாநிலத்தில் வக்ரோ அருகே தே. நெ. 15 சந்திப்பில் முடிவடைகிறது.

சந்திப்புகள்
------------

 தே.நெ. 713A ஜோரம் அருகில்
 தே.நெ. 713 ஹோஜ் அருகில்
 தே.நெ. 513 பாசிகாட் அருகில்
 தே.நெ. 515 பாசிகாட் அருகில்
 தே.நெ. 313 மேகா அருகில்
 தே.நெ. 115 மேகா அருகில்
 தே.நெ. 113 ஹாவாகேம் அருகில்
 தே.நெ. 15 முனையம், வாக்ரோ அருகில்

மேலும் பார்க்கவும்
------------------

* தேசிய நெடுஞ்சாலை வளர்ச்தி திட்டம்

மேற்கோள்கள்
-----------

1. ↑  "Archived copy". 10 April 2009 அன்று மூலம் பரணிடப்பட்டது. 2011-07-20 அன்று பார்க்கப்பட்டது.CS1 maint: archived copy as title (link) Start and end points of National Highways-Source-Government of India
2. ↑  Road network funding, MODNER
3. ↑  "Dibang bridge icing on road building cake". .
4. ↑  Largest and longest bridges in India, [www.tentaran.com Tentaran].
5. ↑  Sela pass tunnel, Economic Times, 1 Feb 2018.
6. ↑  Sela tunnel construction to start soon, Business Standard, 21 Nov 2018.
7. 1 2  "New Numbering of National Highways notification" (PDF). *The Gazette of India*. 30 April 2019 அன்று பார்க்கப்பட்டது.
8. 1 2  "State-wise length of National Highways (NH) in India". *Ministry of Road Transport and Highways*. 22 April 2019 அன்று பார்க்கப்பட்டது.

வெளி இணைப்புகள்
---------------

* ஓபன்ஸ்ட்ரீட்மேப்பில் NH 13, செப்டம்பர் 19, 2021 இல் பெறப்பட்டது.
**கோரை உள்ளான்** (*Jack Snipe*; *Lymnocryptes minimus*) 21 செ.மீ. உடலின் மேற்பகுதி பசுமையும் ஊதாவும் தோய்ந்தது. தலையிலும் கண்களை அடுத்தும் வெண்பட்டைகளைக் காணலாம். மார்பில் பழுப்புத் திட்டுகள் உண்டு. வயிறும் வாலடியும் வெண்மை.

காணப்படும் பகுதிகள்
-------------------

குளிர் காலத்தில் குறைந்த எண்ணிக்கையில் வலசை வரும் இது சகதியும் சேறுமாக உள்ள அறுவடை முடிந்த வயல்கள், சதுப்பு நிலங்கள் ஆகியவற்றில் காணப்படும்.

உணவு
----

சிறு நத்தைகள், புழு பூச்சிகள் ஆகியவற்றோடு சதுப்பு நிலத் தாவரங்களில் விதைகளையும் தேடித்தின்னும். வேட்டைக்காரர்கள் ஆரவாரம் செய்து துரத்தும்போது கடைசி வரை புதரிலிருந்து வெளிப்படாது பதுங்கியிருந்து பின் எழுந்து சற்றுத் தொலைவு பறந்து புதரிடையே பதுங்கும்.

இராமநாதபுரம் பெரியகண்மாயைச் சார்ந்த பகுதியில் இப் பறவைகள் காணும் வாய்ப்பு ஏற்பட்டுள்ளது. கோடிக்கரையில் மேற்கொள்ளப்படுவது போல தென்மாவட்டங்களின் மீது அதிக கவனம் செலுத்தினால் வலசை வரும் பறவைகள் பற்றிய பல விவரங்கள் மேலும் வெளிப்படும்.

மேற்கோள்கள்
-----------

1. ↑  "*Lymnocryptes minimus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
**கோரோ** (*Koro*) எனப்படுவது இந்தியாவின் அருணாச்சலப் பிரதேசத்தின் மேற்கு எல்லையில், கிழக்கு காமெங்கு மாவட்டத்தில் கிட்டத்தட்ட 800 முதல் 1200 பே வரையில் பேசப்படும் ஒரு திபெத்திய-பர்மிய மொழிக்குடும்பத்தைச் சேர்ந்த மொழியாகும். இம்மொழி பேசுவோரில் சிலர் 20 வயதிற்கும் குறைந்தோர் ஆவர். இவர்கள் குரூசோ மொழி பேசும் மக்களுடன் இணைந்து வாழ்கிறார்கள். ஆனாலும், கோரோ மொழிச் சொற்கள் வேறெந்த மொழிச் சொற்களுடனும் தொடபுகள் காணப்படவில்லை. எண்கள், உடல் பாகங்கள், மற்றும் அடிப்படைச் சொற்கள் அனைத்து வேறுபட்டே காணப்படுகின்றன. கிழக்கே பேசப்படும் தானி மொழிகளுக்கு ஓரளவு கிட்டவாக இம்மொழி இருந்தாலும், இம்மொழி திபெத்திய-பர்மிய மொழிக்குடும்பத்தில் இருந்து பிரிந்த ஒரு தனி மொழி எனக் கருதப்படுகிறது.

கண்டுபிடிப்பு
-------------

 
விக்கிசெய்தியில்
***அருணாச்சலப் பிரதேசத்தில் கோரோ என்ற புதிய மொழி கண்டுபிடிக்கப்பட்டுள்ளது***
தொடர்பான செய்திகள் உள்ளது.


2008 ஆம் ஆண்டில் டேவிட் ஹரிசன், கிரெகரி அண்டர்சன், கணேஷ் முர்மு ஆகிய மொழியலாளர்களைக் கொண்ட குழு குரூசோ மொழிகளைப் பற்றி ஆராய்வதற்காகச் சென்ற வேளை இப்புதிய மொழியைக் கண்டுபிடித்தார்கள். இம்மொழி குரூசோ மொழிகளில் ஒன்றான அகா என அவர்களுக்கு அப்போது கூறப்பட்டிருந்தாலும், அம்மொழி வேறு எந்த மொழிகளுடனும் ஒப்பிட முடியாதளவு தனியான மொழியாக உள்ளது கண்டுபிடிக்கப்பட்டது.

மேற்கோள்கள்
-----------

1. 1 2  Morrison, Dan "'Hidden' Language Found in Remote Indian Tribe". *National Geographic Daily News*, 5 October 2010, Retrieved on 5 October 2010
2. ↑  Schmid, Randolph E. "Researchers find previously undocumented language hidden in small villages in India" பரணிடப்பட்டது 2010-10-07 at the வந்தவழி இயந்திரம். *Sync* Retrieved on 5 October 2010
3. ↑  NPR, "In Search for 'Last Speakers', a Great Discovery"

வெளி இணைப்புகள்
---------------

* New Scientist: New Language Identified in Remote Corner of India
* Enduring Voices Project பரணிடப்பட்டது 2010-07-08 at the வந்தவழி இயந்திரம்
* Living Tongues Institute For Endangered Languages
துளை மேடையானது இடது புறத்தில் உள்ள படத்தில் காட்டப்பட்டுள்ளது. நடுவில் உள்ள படம் வாயு உள்நுழையும் குழாய் மற்றும் துளையின் வழிசென்று குமிழ்கள் உருவாவதைக் காட்டுகிறது. வலதுபக்கத்தில் உள்ள படம்  வாயுத்தாழியில் அமைக்கப்பட்டுள்ள பயன்பாட்டில் உள்ள துளைமேடையைக் காட்டுகிறது.
**துளை மேடை** (*Beehive shelf*) என்பது ஆய்வுகூடத்தில் உள்ள  ஒரு சாதனமாகும். இது வாயுத்தாழியின் மீது கவிழ்த்து வைக்கப்படும் வாயுவை சேகரிக்கும் சாடியைத் தாங்கிப்பிடிக்கவும்,  வாயுவைக் கொண்டுவரும் குழாயை இணைக்கவும் பயன்படக்கூடிய, துணை செய்யும் அமைப்பாக இது உள்ளது.

வரலாறு
------

இஸ்கெப் எனப்படும் புல்வகையிலிருந்து உருவாக்கப்பட்ட ஆரம்ப கால தேன்கூடுகளின் வடிவத்திலிருந்து இந்தப் பெயர் தோன்றியுள்ளது.  தட்டையான சக்கர வடிவினை உருவாக்குவதற்காக, புற்கட்டுக்களை இணைத்து வட்ட வடிவமான ஒரு அமர்விடம் உருவாக்கப்பட்டது. அதே வகையான புற்களைப் பயன்படுத்தி பக்கச்சுவர்களும் எழுப்பப்பட்டன. தேனீக்கள் கூட்டின் உள்ளே செல்வதற்கும், கூட்டிலிருந்து வெளியே வருவதற்கும் ஒரு பாதை உருவாக்கப்பட்டது. இந்த அமைப்பை நினைவுபடுத்துவதாகவே, ஆய்வுக்கூடத்தில் பயன்படும் துளைமேடை அமைந்துள்ளது.

கூடுதல் வாசிப்புக்காக
---------------------

* Griffin, John Joseph, *Chemical Handicraft: A Classified and Descriptive Catalogue of Chemical Apparatus*, page 226, 1877
உணவுப்பாதையின் ஒரு குறுக்குவெட்டுத்தோற்றம்
**சீதமென்சவ்வு** (mucous membrane) எனப்படுவது வெளிச் சூழலுடன் தொடர்பு கொண்டிருக்கும் உடலின் உள்ளே காணப்படும் குழிகள், வழிகள் போன்றவற்றை மூடி இருக்கும் ஒரு அகவுறையாகும். மேலணி இழையம், தனித்துவப் படை (lamina propria) போன்றவை சீதமென்சவ்வின் பகுதிகளாகும்; இரையகக் குடலியத்தொகுதியில் மூன்றாவதாக தசைச் சீதச்சவ்வும் இதன் ஒரு பகுதியாகின்றது.

சீதமென்சவ்வு இரையகக் குடலிய வழி, சிறுநீர் இனவுறுப்பு வழி, மூச்சு வழி போன்றவற்றில் அகவுறைப் படலமாக உள்ளது. வாய், மூக்கு, குதம் போன்ற பகுதிகள் வெளிச்சூழலுடன் நேரடித்தொடர்பு கொண்ட சீதமென்சவ்வினால் சூழப்பட்ட அமைப்புக்களாகும். சீதமென்சவ்வு உயிரணுக்களின் வகை மற்றும் அதனது சீதத்தின் வகை உறுப்புகளுக்கு உறுப்பு மாறுபடுகின்றது.

சீதமென்சவ்வு சுரப்பிகளைக் கொண்டிருப்பதால், அது சீதம் எனும் பாய்மத்தைச் சுரப்பதால் ஈரலிப்புத்தன்மையைக் கொண்டுள்ளது, இது உடலின் பல்வேறு தொழிற்பாட்டுகளுக்கு உதவி புரிகின்றது.:5,813 தேவையான பொருட்களை அகத்துறிஞ்சல், தேவையற்றவற்றை வெளியேற்றல் போன்ற செயற்பாட்டில் உன்னத பங்கு வகிக்கின்றது. அத்துடன் உடல் வழிகளை ஈரலிப்பாக வைத்திருத்தல், நோய் நுண்ணுயிரிகளுக்கும் வெளிப்புற அழுக்குகளுக்கும் பொறியாக விளங்குதல் போன்றன இவற்றின் ஏனைய தொழிலாகும். நுரையீரலில் வளிப்பரிமாற்றத்துக்கு உராய்வுநீக்கி போன்று உதவுகின்றது.

சீதமென்சவ்வின் சில பகுதிகளில், குறிப்பாக மூச்சு வழியில், நுண்ணிய மயிர் அமைப்பைப் போன்ற பிசிர்முனைப்புகள் காணப்படுகின்றன, இவை பொறிக்குள் அகப்பட்ட வேற்றுப் பொருட்களை (தூசு, நுண்ணுயிரிகள்) பிற்புற அசைவு மூலம் உடலில் இருந்து வெளியேற்றுகின்றன, இதன் போது சீதமும் சேர்ந்து வெளியேறினால் அது "சளி" எனப்படுகின்றது. தும்மும் போது அல்லது இருமும்போது இவற்றைக் காணலாம்.

சீதமென்சவ்வுள்ள பகுதிகளில் எளிதில் அகத்துறிஞ்சல் நடைபெறும் என்பதால், அவை நேரடியாக வெளிச் சூழலுடன் தொடர்பு கொள்ளும் பகுதிகளில் ஏற்படக்கூடிய நச்சுப்பொருட்களின் தொடுகை தீயவிளைவை உண்டாக்கும். இனவுறுப்பு வழியில் உள்ள சீதமென்சவ்வு நுண்ணுயிரிகளில் இருந்து பாதுகாக்கவும், உராய்வுநீக்கியாக விளங்கவும் உதவுகின்றது.

மேற்கோள்கள்
-----------

1. ↑  "Mucous membrane". Encyclopædia Britannica. 1 August 2015 அன்று பார்க்கப்பட்டது.
2. ↑  Sompayrac, Lauren (2012). *How the Immune System Works* (4th ). John Wiley & Sons, Ltd.. பன்னாட்டுத் தரப்புத்தக எண்:9781118290446. .
3. 1 2  Guyton, Arthur C.; Hall, John E. (2005). *Textbook of medical physiology* (11th ). Philadelphia: W.B. Saunders. பன்னாட்டுத் தரப்புத்தக எண்:0-7216-0240-1.
பள்ளிப் படிப்பு முடிந்து கல்லூரிக்குச் செல்லும் பொழுது அவர்கள் விரும்பும் துறையில் கல்வி கற்க முடிகிறது. இந்தக் கல்லூரிப் படிப்பில் தேர்ச்சி அடைந்தவர்களுக்கு பட்டம் அளிக்கப்படுகிறது. இந்தப் பட்டங்கள் அந்தக் கல்லூரி இணைக்கப்பட்டுள்ள பல்கலைக் கழகங்கள் வழியாக அளிக்கப்படுகிறது. பல்கலைக் கழகங்கள் அளிக்கும் பட்டங்கள் முக்கியமாக ஐந்து நிலையில் உள்ளது.

1. இளம்நிலைப் பட்டம்
2. முதுநிலைப் பட்டம்
3. ஆய்வியல் நிறைஞர் பட்டம்
4. முனைவர் பட்டம்
5. மதிப்புறு முனைவர் பட்டம்

இளம்நிலைப் பட்டம்
-----------------

பள்ளிப் படிப்பை நிறைவு செய்தவர்கள் கல்லூரிக்குச் சென்று முதலில் படித்துத் தேர்ச்சி அடையும் படிப்புகளுக்கு இளம்நிலைப் பட்டம் அளிக்கப்படுகிறது. இவை அவர்கள் படித்துத் தேர்ச்சி அடைந்த பாடங்களின் துறைப் பெயரைப் பின்னால் இணைத்து வழங்கப்பட்டு வருகிறது.

* கலைப் பாடங்கள் - இளங்கலைப் பட்டம்
* அறிவியல் பாடங்கள் - இளம் அறிவியல் பட்டம்
* மருத்துவம் - இளம்நிலை மருத்துவம் பட்டம்
* பொறியியல் - இளம்நிலை பொறியியல் பட்டம்
* கால்நடை பராமரிப்பு - இளம்நிலை கால்நடை அறிவியல் பட்டம்
* விவசாயம் - இளம்நிலை விவசாயம் பட்டம்
* மீன் வளம் - இளம்நிலை மீன் வளர்ப்பு அறிவியல் பட்டம்
* விளையாட்டு - இளம்நிலை உடற்பயிற்சிக் கல்வி பட்டம்

- இதுபோன்று ஒவ்வொரு துறைக்கும் தனித்தனியாக இளம்நிலைப் பட்டங்கள் அளிக்கப்படுகின்றன.

முதுநிலைப் பட்டம்
-----------------

கல்லூரிப்படிப்பில் இளம்நிலைப் பட்டம் முடித்து மேற்படிப்பு படிப்பவர்கள் அந்நிலையில் தேர்ச்சி அடையும் போது முதுநிலை பட்டம் அளிக்கப்படுகிறது. இவையும் அவர்கள் படித்துத் தேர்ச்சி அடைந்த பாடங்களின் துறைப் பெயரைப் பின்னால் இணைத்தே வழங்கப்பட்டு வருகிறது.

* கலைப் பாடங்கள் - முதுகலைப் பட்டம்
* அறிவியல் பாடங்கள் - முதுநிலை அறிவியல் பட்டம்
* மருத்துவம் - முதுநிலை மருத்துவம் பட்டம்
* பொறியியல் - முதுநிலைப் பொறியியல் பட்டம்
* கால்நடை பராமரிப்பு - முதுநிலை கால்நடை அறிவியல் பட்டம்
* விவசாயம் - முதுநிலை விவசாயம் பட்டம்
* மீன் வளம் - முதுநிலை மீன் வளர்ப்பு அறிவியல் பட்டம்
* விளையாட்டு - முதுநிலை உடற்பயிற்சிக் கல்வி பட்டம்

- இதுபோன்று ஒவ்வொரு துறைக்கும் தனித்தனியாக முதுநிலைப் பட்டங்கள் அளிக்கப்படுகின்றன.

ஆய்வியல் நிறைஞர் பட்டம்
-----------------------

ஒவ்வொரு துறையிலும் முதல்நிலை ஆய்வுப் படிப்புகளில் சேர்ந்து அதில் தேர்ச்சி அடையும் போது ஆய்வியல் நிறைஞர் பட்டம் அளிக்கப்படுகிறது. இந்த ஆய்வியல் நிறைஞர் பட்டம் இளம் முனைவர் என்றும் சிலரால் குறிப்பிடப்படுகிறது.

முனைவர் பட்டம்
--------------

ஒவ்வொரு துறையிலும் ஆய்வியல் நிறைஞர் பட்டம் தேர்ச்சி பெற்றவர்கள் அதற்கு மேல்நிலைப் படிப்பாக முனைவர் படிப்பில் சேர்ந்து தேர்ச்சி அடையும் நிலையில் அவருக்கு முனைவர் பட்டம் அளிக்கப்படுகிறது. இப்படிப்புகளுக்கு ஆய்வியல் நிறைஞர் பட்டம் பெறாமல் முதுகலைப் பட்டம் பெற்று நேரடியாகச் சேரும் வாய்ப்பும் உள்ளது.

மதிப்புறு முனைவர்
-----------------

ஒவ்வொரு துறையிலும் முனைவர் பட்டம் பெற்றவர் மேலும் அத்துறையில் விரிவான ஆய்வு செய்து அதில் வெற்றி பெறும் நிலையில் அவர்களுக்கு மதிப்புறு முனைவர் பட்டம் அளிக்கப்படுகிறது.
**கே. கே. வீரப்பன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில், கபிலர்மலை தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

நாமக்கல் எஸ். பி. புதூரைச் சேர்ந்தவரான கே. கே. வீரப்பன் 1993-2001 காலகட்டத்தில் திமுக மாவட்ட செயலாளராக இருந்தார். 1980 இல் திமுக சார்பில் மாநிலங்களவைக்கு தேர்ந்தெடுக்கப்பட்டார். 1996 ஆம் ஆண்டு தேர்தலில், கபிலர்மலை தொகுதியில் இருந்து, திராவிட முன்னேற்றக் கழக சார்பில் போட்டியிட்டு வென்றார். அதன்பிறகு மாவட்ட ஊராட்சிக்குழு தலைவராக பதவி வகித்தார். 2001 தேர்தல்களில் போட்டியிடும் வாய்ப்பை தி.மு.க. அளிக்கவில்லை. பின்னர் கட்சியின் எதிரான நடவடிக்கைகளில் ஈடுபட்டதற்காக அவரை இடைநீக்கம் செய்தனர். இதன் பின்னர் இந்திய தேசிய காங்கிரசில் இணைந்து அக்கட்சியில் நாமக்கல் மாவட்ட காங்கிரசு தலைவராக இருந்தார். உடல் நலக்குறைவால் பாதிக்கபட்டிருந்த வீரப்பன் 2022 சூன் 15 அன்று தன் 77வது வயதில் இறந்தார்.

மேற்கோள்கள்
-----------

1. ↑  "Statistical Report on General Election, 1996" (PDF). Election Commission of India. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  Subramanian, T. S. (25 May 2001). "A fierce fight". *Frontline*.. பார்த்த நாள்: 2017-05-18.
3. ↑  Kan, Arsath (2022-06-15). "நாமக்கல் கே.கே.வீரப்பன் காலமானார்! சகலவிதமான பதவிகளையும் பார்த்தவர்! 2 கட்சிகளில் ஜொலித்தவர்!". *tamil.oneindia.com*. 2022-06-16 அன்று பார்க்கப்பட்டது.
**கே. கோவிந்தராஜ்** (நவம்பர் 21, 1949 - பெப்ரவரி 2, 2009) இலங்கையின் மலையகத்தைப் பிறப்பிடமாகக் கொண்ட ஈழத்து எழுத்தாளரும், பத்திரிகையாளரும், அரங்கியலாளரும் ஆவார்.

வாழ்க்கைக் குறிப்பு
-------------------

இலங்கையின் மத்திய மாகாணத்தில் மாத்தளையில் பிறந்த கோவிந்தராஜ், மாத்தளை அங்கும்புற தோட்டப் பாடசாலையில் தனது ஆரம்பக் கல்வியையும், என்சல் கொல்ல, றம்புக்எல, முஸ்லிம் மகா வித்தியாலயங்களிலும் தனது படிப்பைத் தொடர்ந்தார்.

எழுத்துலகில்
------------

பாடசாலை நாட்களிலேயே வாசிக்கின்ற பழக்கம் இவரிடம் நிறைய இருந்திருக்கின்றது. தினபதி பத்திரிகை 1967 இல் ஆரம்பித்த தினமொரு சிறுகதைத் திட்டத்தில் இவரது முதல் சிறுகதை *திருந்திய உள்ளம்* என்ற பெயரில் 1968 இல் வெளிவந்தது.

பின்னர் 1970 இல் வீரகேசரியில் சேர்ந்து பணிபுரியத் தொடங்கினார். 1981 வரையிலான ஒரு பத்தாண்டுகள் வீரகேசரிக்குள் பணியாற்றினாலும் எழுத்துலகில் தீவிரமாக ஈடுபட்டதாகத் தெரியவில்லை. வீரகேசரியின் யாழ்ப்பாணக் கிளையில் இவர் பணியாற்றிய போது யாழ் பல்கலைக்கழகத்தின் மலையக மாணவர்கள் மற்றும் விரிவுரையாளர்களுடன் இணைந்து இயங்கினார். சிரித்திரன் சஞ்சிகையில் கங்குலன் என்னும் பெயரில் ‘குன்றிலிருந்து’ என்னும் ஒரு மலையகப் பகுதியை செய்து வந்தார்.

யாழ்ப்பாணத்தில் இருந்து மீண்டும் கொழும்பு வந்த பிறகு தினகரன், வீரகேசரி, சிந்தாமணி, சுடர், காங்கிரஸ், கதம்பம் என்று பல பத்திரிகைகளில் தீவிரமாக எழுதத் தொடங்கினார். கதம்பம் இதழில் மலைகளின் பின்னால் என்னும் பகுதியையும் தினகரன் வாரமஞ்சரியில் கங்குலன் பக்கம் என்னும் பகுதியையும் செய்தார்.

கோவிந்தராஜின் முதல் நூலாக வெளிவந்தது *பசியா வரம்* என்னும் அவருடைய சிறுகதைகள் அடங்கிய நூல். 1996 இல் வெளிவந்த இந்த நூலுக்கு மத்திய மாகாண சாகித்திய விருதும், யாழ் இலக்கிய வட்டத்தின் சான்றிதழும் கிடைத்துள்ளன.

தொலைக்காட்சிகளில்
-----------------

கோஒவிந்தராஜ் எழுதிய *மலையோரம் வீசும்காற்று* என்னும் தொலைக்காட்சித் தொடர் நாடகம் 12 வாரங்கள் ரூபவாகினியில் தொடராகக் காட்டப்பட்டது. இதனைத் தொடர்ந்து, *மாப்பிள்ளை வந்தார்* என்னும் மூன்று வாரத் தொடர், அரும்பு; மனிதர்கள் நல்லவர்கள் திருப்பம், புதுக்குடும்பம், ஆகிய தொலைக்காட்சி நாடகங்கள் இவரது பெயரைப் புகழடையச் செய்தன.

சக்தி தொலைக்காட்சியில் *நிஜத்தின் நிழல்* என்னும் தனித்தனி நாடகத் தொடர் 16 வாரங்கள் ஒளிபரப்பானது.

மேடை நாடகங்கள்
--------------

வானொலி தொலைக்காட்சிகளை விடுத்து மேடை நாடகங்களையும் இவர் எழுதித் தயாரித்துள்ளார். கவின் கலைமன்றம் இவருடைய நாடகங்களை மேடை ஏற்றியுள்ளமை குறிப்பிடத்தக்கது.

இந்து கலாசார அலுவல்கள் திணைக்களம் நடாத்திய தமிழ் நாடக விழாவில் இவருடைய ‘தோட்டத்து ராஜாக்கள்’ மூன்றாவது பரிசினையும் (1996) கல்வாத்துக்கத்தி (1998) முதற் பரிசினையும் வெளிச்சம் தெரிகிறது (2002) மூன்றாவது பரிசினையும் பெற்றுக் கொண்டன.

மலை நாட்டு எழுத்தாளர் மன்றத்தின் செயலாளராகப் பணியாற்றிய கோவிந்தராஜ் கவின் கலைமன்றத்தின் செயலாளராகவும் பணிபுரிந்தவர்.

மறைவு
-----

வீரகேசரியின் ஞாயிறு பதிப்பில் பணியாற்றும் வாய்ப்பினை இரண்டாவது தடவையாக 2008 இறுதியில் பெற்ற இவர் சுகவீனம் காரணமாக மருத்துவமனையில் அனுமதிக்கப்பட்டு இரண்டு மாதங்களுக்கு மேலான சிகிச்சைகள் வெற்றியடையாமல் போக அமரத்துவம் எய்தினார். இவருக்கு மனைவியும் இரு பிள்ளைகளும் உள்ளனர்.

உசாத்துணை
---------

* மலையக இலக்கிய உலகில் என்றும் மறக்கப்படாத கே. கோவிந்தராஜ் பரணிடப்பட்டது 2010-02-04 at the வந்தவழி இயந்திரம், தெளிவத்தை ஜோசப், தினகரன் வாரமஞ்சரி
**தேசிய நூலகம்** என்பது, ஒரு நாடு தொடர்பான தகவல்களைச் சேகரித்துப் பாதுகாப்பாக வைப்பதற்காக அந் நாட்டு அரசினால் சிறப்பாக நிறுவப்பட்டுப் பேணப்படும் நூலகம் ஆகும். பெரும்பாலும் இத்தகைய நூலகங்களில் பல அரிய, பெறுமதி வாய்ந்த ஆக்கங்கள் இடம்பெற்றிருக்கும். பொது நூலகங்களைப் போல், தேசிய நூலகங்கள் நூல்களைக் கடனாகப் பெற்றுச்செல்ல அனுமதிப்பது இல்லை. தேசிய நூலகங்களில் "சேகரித்து வைத்தல்" என்னும் செயற்பாட்டுக்குக் குறைவான அழுத்தம் கொடுக்கும் வரைவிலக்கணங்களும் உள்ளன. ஒரு நாட்டிலுள்ள பிற நூலகங்களுடன் ஒப்பிடும்போது தேசிய நூலகங்கள் மிகப் பெரியவையாக இருக்கும். ஒரு நாட்டின் பகுதியாக அமையும் மாநிலங்கள் போன்ற விடுதலை பெற்ற நாடுகள் அல்லாத ஆட்சிப் பிரிவுகளும் சில வேளைகளில் தமக்கெனத் தனியான தேசிய நூலகங்களை அமைப்பது உண்டு. "பிரித்தானிய நூலகம்" (British Library), பிரான்சில் உள்ள "பிப்லியோதெக் நசனேல்" (Bibliothèque nationale) எனப்படும் போன்றவை தேசிய நூலகங்களுக்கு எடுத்துக்காட்டுகளாக உள்ளன.

ஐக்கிய அமெரிக்காவில் காங்கிரசு நூலகம், தேசிய நூலகங்களின் செயற்பாடுகள் பலவற்றை நிறைவேற்றுகிறது. நடைமுறையில் இது ஒரு தேசிய நூலகமாகவே செயற்படுகிறது எனலாம். மருத்துவத்துக்கான தேசிய நூலகம், தேசிய வேளாண்மை நூலகம் என்பன அத்துறைகளுக்காக அமெரிக்காவில் நிறுவப்பட்டுள்ள தேசிய நூலகங்கள் ஆகும். 

பொதுச் செயற்பாடுகள் குறித்துக் கலந்துரையாடல், தரங்களை வரையறுத்து அவற்றின் பயன்பாட்டை ஊக்குவித்தல், அவற்றின் கடமைகளைச் செவ்வனே செய்வதற்கு உதவுவதற்காகத் திட்டங்களைச் செயல்படுத்துதல் போன்றவற்றில், பல தேசிய நூலகங்கள், அனைத்துலக நூலகச் சங்கங்கள் மற்றும் நிறுவனங்களின் கூட்டமைப்பின் தேசிய நூலகப் பிரிவோடு ஒத்துழைத்து வருகின்றன.

மேற்கோள்கள்
-----------

1. ↑  Line, Maurice B.; Line, J. (2011). "Concluding notes". *National libraries*, Aslib, pp. 317–318
2. ↑  Lor, P. J.; Sonnekus, E. A. S. (2010). "Guidelines for Legislation for National Library Services" பரணிடப்பட்டது 2006-08-13 at the வந்தவழி இயந்திரம், IFLA. Retrieved on 10 January 2010.
3. ↑  Line, Maurice B.; Line, J. (2011). "Concluding notes". *National libraries*, Aslib, pp. 317–318
4. ↑  Lor, P. J.; Sonnekus, E. A. S. (2010). "Guidelines for Legislation for National Library Services" பரணிடப்பட்டது 2006-08-13 at the வந்தவழி இயந்திரம், IFLA. Retrieved on 10 January 2010.

இவற்றையும் பார்க்கவும்
----------------------

* தேசிய நூலகங்களின் பட்டியல்

* அமெரிக்கக் காங்கிரசு நூலகம்அமெரிக்கக் காங்கிரசு நூலகம்
* ரஷ்யாவின் தேசிய நூலகம்ரஷ்யாவின் தேசிய நூலகம்
* இந்திய தேசிய நூலகம்இந்திய தேசிய நூலகம்
* சீனாவின் தேசிய நூலகம்சீனாவின் தேசிய நூலகம்
* பிரித்தானிய நூலகம் தலைமைக் கட்டிடம், இலண்டன்பிரித்தானிய நூலகம் தலைமைக் கட்டிடம், இலண்டன்
* சிங்கப்பூரில் உள்ள தேசிய நூலகக் கட்டிடம்சிங்கப்பூரில் உள்ள தேசிய நூலகக் கட்டிடம்

வெளியிணைப்புக்கள்
-----------------

* அனைத்துலக நூலகச் சங்கங்கள் மற்றும் நிறுவனங்களின் கூட்டமைப்பின் தேசிய நூலகப் பிரிவு பரணிடப்பட்டது 2008-10-13 at the வந்தவழி இயந்திரம்
* தேசிய நூலகங்களின் நெறியாளர்கள் மாநாடு (CDNL) பரணிடப்பட்டது 2005-09-08 at the வந்தவழி இயந்திரம்
* ஐரோப்பியத் தேசிய நூலகங்களின் மாநாடு (CENL)
6...Qxd4 இற்கு பிற்பட்ட நிலை. 7.Bb5+ நகர்த்தலைச் செய்வதன் மூலம், வெள்ளை கருப்பு இராணியை வெற்றி கொள்கிறது. முற்றுகையுடன் கூடிய வெளிப்படும் தாக்குதல்

சதுரங்கத்தில், **வெளிப்படும் தாக்குதல்** (Discovered attack) என்பது ஒரு காய் என்னொரு காயின் வழியிலிருந்து நகரும் போது வெளிப்படும் தாக்குதல் ஆகும்.  வெளிப்படும் தாக்குதல்கள் மிகவும் சக்தி வாய்ந்தவை ஏனென்றால் நகர்த்தப்படும் கையால் என்னோரு காயை சுதந்திரமாக தாக்கமுடியும். பல சதுரங்க வியூகங்களைப் போலவே இங்கும் காய்கள் கைப்பற்றப்படும் ஏனென்றால் எதிராளியால் இரண்டு தாக்குதல்களை ஒரு நகர்த்தலில் சமாளிக்க முடியாது. வெளிப்படும் தாக்குதலானது முற்றுகையாக இருந்தால், அது **வெளிப்படும் முற்றுகை** எனப்படும்.

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

மேற்கோள்கள்
-----------

1. ↑  Discovered Attack Article at Chesscorner.com

மேலும் வாசிக்க
--------------

* Farnsworth, Ward. "Ward Farnworth's Predator at the Chessboard". *Web Document*. A Field Guide to Chess Tactics. 17 December 2013 அன்று பார்க்கப்பட்டது.

வெளியிணைப்புக்கள்
-----------------

* Chess Tactics Repository - Discovered Attacks - வெளிப்படும் தாக்குதல்களுடன் கூடிய சிக்கல்கள்
**மடாய் திருவிழா**  சத்தீஸ்கரின் கலாச்சாரத்தை மிக அற்புதமான முறையில் வெளிப்படுத்தும் திருவிழாக்களில் ஒன்றாகும். மடாய் திருவிழா இந்த பழங்குடி பிராந்தியத்தின் கண்கவர் பாரம்பரியம் மற்றும் கலாச்சாரத்தை பிரதிபலிக்கிறது. இத்திருவிழா கோண்ட் பழங்குடியினரால் மிகுந்த உற்சாகத்துடனும் உற்சாகத்துடனும் கொண்டாடப்படுகிறது. பொதுவாக இது டிசம்பர் மாதம் முதல் மார்ச் மாதம் வரை மாநிலத்தின் ஒரு இடத்திலிருந்து மற்றொரு இடத்திற்கு சுற்றுப்பயணம் செய்து கொண்டாடப்படுகிறது. சத்தீஸ்கர் மாநிலத்தில் உள்ள கான்கேர் மாவட்டத்தின் சரமா மற்றும் குர்னா சமூகங்கள், பஸ்தரின் பழங்குடியினர் மற்றும் பானுபிரதாப்பூர், நாராயண்பூர், கோண்டகான், பக்கஞ்சோர் மற்றும் அந்தகிராஹ் மக்கள் மடாய் திருவிழாவை விமரிசையாக கொண்டாடுகின்றனர்.

மாநிலத்தின் உள்ளூர் பழங்குடியினர் மற்றும் பிற சமூகங்கள் திருவிழாவின் போது முதன்மையான தெய்வத்தை (டெஸ்) வணங்குகின்றனர். மடாய் திருவிழாவின் தொடக்கத்தில், சத்தீஸ்கரின் பழங்குடி மக்கள் ஒரு திறந்த வெளி மைதானத்தில் ஊர்வலத்தைத் தொடங்குகிறார்கள், அங்கு ஏராளமான பக்தர்கள் மற்றும் சுற்றுலாப் பயணிகள் சடங்குகளைக் காண கூடிவார்கள். ஊர்வலம் முடிந்ததும், தலைமை பூசாரி, அம்மனை வழிபடத் தொடங்கி அதற்க்கு சடங்குகளை செய்ய ஆரம்பிக்கிறார். பூஜை விழா நடக்கும் போது, பார்வையாளர்கள் அமைதி காத்து, தெய்வத்தின் பாதங்களை வணங்குகிறார்கள். வழிபாடு முடிந்ததும், நாட்டுப்புற நடனம், நாடகம், பாடல்கள் போன்ற பல கலாச்சார நிகழ்வுகள் திறந்தவெளியில் நடக்கத் தொடங்குகின்றன. ஏராளமான கிராமவாசிகள் இந்த நிகழ்வை அனுபவிக்க வருவதால், மடாய் திருவிழா எப்போதும் பரந்த நிலப்பரப்பில் ஏற்பாடு செய்யப்படுகிறது. சத்தீஸ்கரின் பஸ்தர் பகுதி மடாய் திருவிழாவின் தொடக்கத்தைக் குறிக்கிறது. 

டிசம்பரில், **கேஷர்பால் கேஷர்பலின் தேவி**யை போற்றும் வகையில் பஸ்தரில் கொண்டாட்டங்கள் தொடங்குகின்றன. அங்கிருந்து திருவிழா மாநிலத்தின் காங்கேர் மாவட்டத்திற்குச் செல்கிறது, ஜனவரி மாதத்தில் **காங்கேர்**, **சரமா** மற்றும் **குர்னா** மக்கள் திருவிழாவைக் கொண்டாடுகிறார்கள். அங்கிருந்து பிப்ரவரி மாதத்தில் **நாராயண்பூர்**, **அந்தகர்** மற்றும் **பானுபிரதாப்பூர்** வரை செல்கிறது. பின்னர் **கேஷ்கல்**, **போபால்பட்டினம்** மற்றும் **கொண்டகோன்** வழியாக மார்ச் மாதத்தில் மடாய் திருவிழாவின் இறுதி முடிவுக்கு வரும்போது பஸ்தாருக்குத் திரும்பவும் வரவேற்கிறது. மடாய் திருவிழா ஒரு இடத்திலிருந்து இன்னொரு இடத்திற்கு நகரும் போது, ​​அந்தந்த இடங்களில் வசிக்கும் ஒவ்வொரு பழங்குடியின சமூகமும் இந்த அற்புதமான நிகழ்வின் தனித்துவமான கொண்டாட்டங்களில் பங்கேற்கின்றனர். மாநிலத்தின் பழைய பழக்கவழக்கங்கள் மற்றும் மரபுகளிலிருந்து பெறப்பட்ட மடாய் திருவிழா இன்று குறிப்பாக சத்தீஸ்கர் மற்றும் பொதுவாக இந்தியாவில் ஒரு பிரபலமான மத நிகழ்வாக மாறியுள்ளது.

மேற்கோள்கள்
-----------

1. ↑  Festival of cg. *Madai Festival*. பக். 3.. பார்த்த நாள்: August 10, 2015.
2. ↑  Festival of Jagdalpur, Chhattisgarh. "Madai Festival". 14 April 2015 அன்று பார்க்கப்பட்டது.
3. ↑  The Wonderful Touring of Chattisgarh. "Festival of Chattisgarh". 14 April 2015 அன்று பார்க்கப்பட்டது.
**லம்திங்**, **லாம்டிங்** அல்லது **லும்டிங்** (*Lumding*) என்பது இந்தியாவின் அசாம் மாநிலத்திலுள்ள ஒரு நகராட்சி ஆகும்.

பெயர்க்காரணம்
-------------

'லாம்டிங்' என்பதில் லாம் - நீர் என்றும், டிங் என்றால் நீரின் முடிவு என்றும் பொருள் தருகிறது. காலப்போக்கில் இவ்விடத்தில் மக்கள் குடியேற்றம் அதிகரித்தது. ஒவ்வொரு மழைக்காலத்திலும் இவ்விடத்தின் தொடருந்து பாதைகளில் குறைவான மழையால் நன்றாக இருந்தது, அன்மைய காலங்களில் இது மாறியுள்ளது.

போக்குவரத்து
------------

முதன்மைக் கட்டுரை: லாம்டிங் சந்திப்பு தொடருந்து நிலையம்
இங்கு வடகிழக்கு எல்லைப்புற தொடருந்து மண்டலத்தின் தலைமையகம் அமைந்துள்ளது. இது உலகப் புகழ்பெற்ற லாம்டிங் - பாதர்பூர் மலை தொடருந்து பாதையின் நுழைவாயிலாக உள்ளது. இந்தப் பாதையானது யுனெஸ்கோவின் பாரம்பரிய சின்னமாகவும் அறிவிக்கப்பட்டுள்ளது.

அரசியல்
-------

லாம்டிங், நவ்காங் மக்களவைத் தொகுதிக்கு உட்பட்டதாகும்.

குறிப்புகளும் மேற்கோள்களும்
---------------------------

1. ↑  "List of Parliamentary & Assembly Constituencies" (PDF). *Assam*. Election Commission of India. 2006-05-04 அன்று மூலம் (PDF) பரணிடப்பட்டது. 2008-10-06 அன்று பார்க்கப்பட்டது.
**மடிகொண்டா** (Madikonda) என்பது இந்தியாவின் தெலுங்கானாவில் உள்ள வாரங்கல்லின் அருகிலுள்ள பகுதியாகும். இது ஐதராபாத்து வாரங்கல் தேசிய நெடுஞ்சாலை 163இல் (இந்தியா) வாரங்கல் அருகே அமைந்துள்ளது. 2011 ஆம் ஆண்டு மக்கள்தொகை கணக்கெடுப்பின்போது, கிராமப்புற பகுதியாக இருந்த மடிகொண்டா, வாரங்கல் நகர்ப்புற கூட்டமைப்பில் முழுமையாக வளர்ச்சியடைந்த பகுதியாக வகைப்படுத்தப்பட்டு, பெருநகர வாரங்கல் மாநகராட்சியின் ஓர் பகுதியாக மாறியுள்ளது.

கலாச்சாரம்
----------

மடிகொண்டாவில் நான்கு வரலாற்று முக்கியத்துவமுடைய கோயில்கள் உள்ளன. இவை சிவன் கேசவ கோயில், வேணு கோபாலசாமி கோயில், அனுமங்கி மற்றும் மேட்டு இராம லிங்கேசுவர சுவாமி கோயில்.

மேட்டு குட்டாவில் மேட்டு இராம இலிங்கேசுவர சுவாமி கோயில் உள்ளது. இங்கு இரண்டு கோயில்கள் உள்ளன - ஒன்று சிவன் கோயில் மற்றொன்று சிறீ இராமன் கோயில். வாரங்கலில் உள்ள முக்கிய ஆன்மீக சுற்றுலா சுற்றுப்பயணத்தின் ஒரு பகுதியாக இதனை மாநில அரசு உருவாக்கியுள்ளது.

பொருலாதாரம்
-----------

தகவல் தொழில்நுட்ப சிறப்புப் பொருளாதார மண்டலம் தெலுங்கானா அரசால் மடிகொண்டாவில் நிறுவப்பட்டுள்ளது. 

வாரங்கல்லில் உள்ள சியண்டின் 70,000 சதுர அடி அதிநவீன தொழில்நுட்ப மேம்பாட்டு மையத்தின் ஒரு பகுதியாக, இந்நிறுவனம் தனது செயல்பாடுகளைத் தெலுங்கான மாநில தொழில்துறை உள்கட்டமைப்புக் கழகத்தின் அடைகாக்கும் மையத்தில் நிறுவியுள்ளது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2018-09-06 அன்று மூலம் பரணிடப்பட்டது. 2020-12-12 அன்று பார்க்கப்பட்டது.
3. ↑  "Cyient begins operations in Warangal". *The Hindu*. 24 January 2017.. பார்த்த நாள்: 12 November 2018.
4. ↑
இரத்த வகைகளை முதலில் கண்டறிந்த கார்ல் லாண்ட்ஸ்டெய்னெர் தன் ஆராய்ச்சியின் விளைவாக இரு விதிகளைத் தந்தார். இன்று பல்வேறு இரத்த வகைகள் கண்டு பிடிக்கப்பட்ட நிலையிலும், முக்கிய இரத்த வகையான ABO இரத்த வகைக்கு மட்டுமே பொருந்துவதாக இருப்பினும் அக்காலத்தில் இவரது விதி வெற்றிகரமான குருதியேற்றத்திற்கு உதவி பல உயிர்களைக் காப்பாற்றியிருக்கிறதென்பது மறுக்க முடியாத உண்மையாகும்.

முதல் விதி
----------

ஒரு குறிப்பிட்ட இரத்த வகை முறிதூண்டி(blood group antigen) குருதிச் சிவப்பணுவில் (R.B.C) இருக்குமாயின் அக்குறிப்பிட்ட வகை முறிபுரதம் (antibody)பிளாஸ்மாவில் (plasma) இருக்காது.

இரண்டாம் விதி
-------------

ஒரு குரு குறிப்பிட்ட இரத்த வகை முறிதூண்டி குருதிச் சிவப்பணுக்களில் இல்லாதிருக்குமாயின் அக்குறிப்பிட்ட வகைக்கான முறிபுரதம் பிளாஸ்மாவில் இருக்க வேண்டும்.

எடுத்துக்காட்டு
---------------

ஒரு மனிதர் ஏ இரத்த வகையைச் சேர்ந்தவர் எனில் அவரின் குருதிச் சிவப்பணுக்களில் ஏ இரத்த வகையைச் சேர்ந்த முறிதூண்டி இருக்கும். அவரின் பிளாஸ்மாவில் எதிர்-ஏ முறிபுரதம் இருக்காது. எதிர்-பி முறிபுரதம் தான் இருக்கும்

குறைகள்
-------

லாண்ட்ஸ்டெய்னரின் இவ்விதிகள் ஏபிஓ இரத்த வகைக்கு மட்டுமே முழுமையாகப் பொருந்தும். இதர இரத்த வகைகளான Rh, MN போன்றவற்றுக்கு இரண்டாம் விதியானது பொருந்தாது. இந்த இரத்த வகைகளில் முறிதூண்டி இல்லாதிருப்பினும் அதற்கெதிரான முறிபுரதம் பிளாஸ்மாவில் இயற்கையாகவே இருப்பதில்லை. இதனால் Rh-ve  தாய் Rh+ve குழந்தையை முதன்முறையாகச் சுமக்கும் போது குழந்தைக்குப் பெரும்பாலும் எந்த வித பாதிப்பும் ஏற்படுவதில்லை.
**சம்மக்கா சாரக்கா** என்பது ஆந்திராவின் தெலுங்கானாபிரதேசத்தில் பழங்குடியின பெண்களைக் காட்டுத் தெய்வங்களாகக் கருதி நடத்த்தப்படும் காட்டுத் திருவிழா ஆகும். இது இரு ஆண்டுகளுக்கு ஒரு முறை நடைபெறும். **சம்மக்கா சாரக்கா யாத்திரா** எனவும் இது அழைக்கப்படும்.

ஐதீகக் கதை
----------

ஆந்திராவின் மேடாரம் பகுதியில் வசித்த பழங்குடி மக்களிடம் காக்கத்தியா மன்னன் வரி கேட்டுத் துன்புறுத்தி வந்துள்ளான். வறட்சிக் காலமாகையால் மக்கள் வரிசெலுத்த முடியாது தமது பழங்குடியினத் தலைவனிடம் முறையிட்டுள்ளனர். தம் தலைவனின் ஆலோசனைப் படி வரி செலுத்துவதில்லை என முடிவு செய்தனர். மன்னனின் படையினர் மக்கள் மீது தாக்குதல் நடத்தின. இக்கடும் போரில் இருப்பக்கமும் இறப்புகள் நிகழ்ந்தன. பழங்குடியினத் தலைவனும் இறந்தான். தலைவனின் மகன் ஐம்பன்னாவும் போரில் ஈடுகொடுக்கமுடியாமல் ஏரியில் மூழ்கி இறந்தான். இதன் பின் தலைவரின் மனைவி சம்மக்காவும் அவரது மகள் சாரலம்மா எனப்படும் சாரக்காவும் போரைத் தொடர்ந்தனர்.இவர்களின் பலம் குறையவே காட்டுக்குள் சென்றுவிட்டனர். காட்டுக்குள் சென்றவர்கள் திரும்பி வரவே இல்லை. பல ஆண்டுகள் சென்ற பிறகு பழங்குடியினப் பெண்கள் காட்டுக்குள் சென்ற பொழுது அங்குள்ள மரம் மற்றும் புற்றுக்கு அருகில் குங்குமம் சிதறிக் கிடந்ததை அவதானித்தனர். இன்னும் சம்மக்கா சாரக்கா வனதேவதைகளாக வாழ்வதாகக் கருதிய பழங்குடியினரின் நம்பிக்கை விழாவாகக் கொண்டாடப்படுகின்றது.

கொண்டாடப்படும் முறை
-------------------

இப்பயணம் வாரங்கல் மாவட்டத்தின் தத்வை மந்தலில் இருக்கின்ற மேடாரம் வனப்பகுதியில் இருந்து ஆரம்பமாகும்.. நான்கு நாட்கள் நடைபெறும் இவ்விழாவில் பெருந்தொகையான பக்தர்கள் கலந்துகொள்வர். இவ்விழாவின் போது கோவில் வளாகத்திலுள்ள மரங்களுக்கு எடைக்கு எடை வெல்லத்தை வீசி எறிந்தால் நினைத்தது நிறைவேறும் என்பது ஐதீகம்.

ஆதாரம்
------

1. 1 2  வீரகேசரி, தமிழ் நாளிதழ்,இலங்கை, 09.02.2012 பக்.21
2. ↑  "காப்பகப்படுத்தப்பட்ட நகல்". 2012-02-17 அன்று மூலம் பரணிடப்பட்டது. 2012-02-10 அன்று பார்க்கப்பட்டது.
ஜீக்மா, காசியான்டெப் அருங்காட்சியகத்தில் இருந்து மொசைக் கல் சித்தரிப்பில், பாசிஃபாஸ் ஒரு அரியாசனத்தில் அமர்ந்திருக்கிறார், 
கிரேக்க தொன்மவியலில் குறிப்பிடப்படும், **பாசிபாஸ்** (*Pasiphaë*) என்வர் கிரீட் தீவின் ஒரு அரசி ஆவார்.

குடும்பம்
---------

சூரியனின் டைட்டன் கடவுளான ஹீலியோஸின் மகள்தான் பாசிபாஸ்.   இவர் சர்க்கஸ், ஈய்ட்ஸ் மற்றும் பெர்சஸ் ஆஃப் கொல்கிஸின் சகோதரியும் ஆவார், இவர் கிரீட்டின் மன்னர் மினோசை மணந்தார். மினோசுடனான வாழ்வில், இவர் அககாலிஸ், அரியட்னே, ஆண்ட்ரோஜியஸ், கிளௌகஸ், டீகாலியன், பீட்ரா, ஜெனோடைஸ் கேட்ரியஸ் ஆகியோரின் தாயானார். மேலும் மினோட்டூர் என்று அழைக்கப்படும் ஆஸ்டரியனின் தாயும் ஆவார்.

 டெடாலசு மரத்தலான மாட்டை பாஸிபசுக்கு வழங்குகிறார்: முதல் நூற்றாண்டய, பாம்பீ, வெட்டியின் மாளிகை உரோமானிய சுவரோவியம்

மினோட்டூர்
----------

பொசைடனின் ஒரு சாபத்திற்குப் பிறகு, பாசிபாஸ் போசைடன் அனுப்பிய ஒரு வெள்ளை காளமீது காமுற்று அதனுடன் இணைந்து தாயாகிறார். 

கிரேக்க மொழியின் மினோவான் புராணத்தின்படி,  காளையுடன் புணர்திட, இவருக்கு ஏதெனியன் கலைஞரான டெடாலசால்  ஒரு மூடியுடன்கூடிய சிறிய மரத்தினாலான மாடு உருவாக்கபடுகிறது. அந்த மர மாட்டுக்குள் தன்னை பொருத்திக்கொண்டு இவர் காளையுடனான தனது கலவி ஆசையை தீர்த்துக் கொள்கிறார்.

குறிப்புகள்
-----------

1. ↑  Hesiod, *Theogony* 346.
2. ↑  Pasiphaë was thus the half-sister of Aeëtes and of Circe. Diodorus Siculus (4.60.4) made the mother of Pasiphaë the island-nymph Crete herself.
3. ↑  Pseudo-Apollodorus, *Bibliotheke* 3.1.4
4. ↑  Specific astrological or calendrical interpretations of the mystic mating of the "wide-shining" daughter of the Sun with a mythological bull, transformed into an unnatural curse in Hellene myth, are prone to variability and debate.
5. ↑  Daedalus was of the line of the chthonic king at Athens Erechtheus.
6. ↑  Greek myth characteristically emphasizes the accursed unnaturalness of a mystical marriage conceived literally as merely carnal: a fragment of Bacchylides alludes to "her unspeakable sickness" and Hyginus (*Fabulae* 40) to "an unnatural love for a bull".

வெளி இணைப்புகள்
---------------

* 

* பொதுவகத்தில் Pasiphae தொடர்பாக ஊடகக் கோப்புகள் உள்ளன.
ஹன்ட்ஸ் மைய உற்பத்தி சந்தைக்கான முன்மாதிரி விழா, நியூயார்க் நகரம், 1962
**அடிக்கல்நாட்டு விழா** (*Groundbreaking*, அல்லது *sod-cutting ceremony*) என்பது கட்டுமானப்பணி துவக்க விழாவாகும். இது பல கலாச்சாரங்களில் பின்பற்றக்கூடிய பாரம்பரிய விழா ஆகும். ஒரு கட்டிடத்திற்கான கட்டுமான முதல் நாள் கொண்டாடுகிற இவ்விழாக்களில் பெரும்பாலும் அரசியல்வாதிகள் மற்றும் வணிகர்கள் போன்ற முக்கியமானவர்கள் கலந்து கொள்வது வழக்கமாகும். கட்டுமானப்பணி துவக்கத்தின் போது பயன்படுத்தப்பட்ட உண்மையான மண்வாரி அல்லது மண்வெட்டி காட்சிக்கு வைக்கப்படுவது வழக்கம்.

பிற பயன்பாடுகள்
---------------

இதுவரை காணப்படாத, முயற்சிக்கப்படாத அல்லது செய்யப்படாத ஒன்றைப் புதுமையாகச் செய்யும்போது "அடிக்கல்நாட்டல்" என்பது உரிச்சொல்லாகப் பயன்படும்.

மேலும் காண்க
------------

* முகடு நாட்டல்
* திறப்பு விழா

வெளி இணைப்புகள்
---------------

* 

* பொதுவகத்தில் அடிக்கல்நாட்டு விழாக்கள் தொடர்பாக ஊடகக் கோப்புகள் உள்ளன.

மேற்கோள்கள்
-----------

1. ↑  Wise, Jeremy. "Officials break ground on Wiregrass Public Safety Center". 2021-07-31 அன்று மூலதளத்திலிருந்து பரணிடப்பட்டது எடுக்கப்பட்டது. 2021-10-01 அன்று பார்க்கப்பட்டது.
2. ↑  "TSMC has started construction of its 5nm 'Fab 18' in Taiwan". *HEXUS*. January 26, 2018. July 31, 2021 அன்று மூலதளத்திலிருந்து பரணிடப்பட்டது எடுக்கப்பட்டது. October 1, 2021 அன்று பார்க்கப்பட்டது.
3. ↑  Dustin (2022-01-18). "The History and Importance of Groundbreaking Ceremonies". *Perlo Construction* (ஆங்கிலம்). 2022-10-31 அன்று பார்க்கப்பட்டது.
இவ்வகை பூஞ்சையானது அஸ்கோமைகோட்டாவுடன் இணைந்து டிகார்யா எனும் துணை பூஞ்சை பெருந் தொகுதியை பூஞ்சை பெரும் தொகுதிக்குள் உருவாக்குகிறது. இது அநெக வேளைகளில் உயர் வகை பூஞ்சை தொகுதி எனவும் அறியப் படுகிறது. 

குறிப்பாக இப் பெரும் தொகுதியில் கீழ் கண்ட குழுமங்கள் காணப் படுகின்றன: காளான்கள்,பஃப்பந்து காளான்,துர்நாற்ற கொம்பு காளான், அடைப்புக் குறி காளான், உறைகூழ் பூஞ்சை, புவிவிண்மீன் / நட்சத்திர பூஞ்சை, ரஸ்ட் பூஞ்சைகள், பன்ட் பூஞ்சைகள்மற்றும் மனிதனுக்கு நோயுண்டாக்கும் ஈஸ்டான கிரிப்ரடோகாகஸ் போன்றவை ஆகும்.
பாசிடியோமைகோட்டோ இழை பூஞ்சைகளாகும். இவை பூசணை இழைகளால் ஆனவை. இவை பாலினப் அல்லது இலிங்க இனப்பெருக்கம் செய்யும் தன்மை உடையவை. இவை இதற்கென்று விசேஷமாக உருவாக்கப் பட்ட உருளை வடிவ செல்களால் பாலினப் பெருக்கம் செய்கின்றன. இந்த செல்கள் பாசிடா என்று அழைக்கப் படுகின்றன. இவை வெளி மியோவித்துகளைக் கொண்டுள்ளன. அவை பொதுவாக நான்கு என்கிற எண்ணிக்கையில் காணப் படும். இந்த தனித் தன்மை வாய்ந்த வித்துக்கள் பாசிடோவித்துக்கள் எனப் படும். சிலவகை பாசிடோமைகோட்டாக்கள் இலிங்கமில் அல்லது பாலிலா இனப் பெருக்கமு மேற்கொள்ளும். சில வகை பூஞ்சைகள் பாலிலா அல்லது இலிங்கமில் இனப் பெருக்கம் மட்டும் மேற் கொள்ளும். இலிங்கமில் முறையில் இனப் பெருக்கம் செய்யப் பட்ட பாசிடோமகோட்டாக்கள் முழுவதும் அல்லது மொத்த ஒத்த பண்புகள் இருந்தால் அவைகள் இந்த சிற்றினத்தைச் சார்ந்தவையாக அடையாளம் காணப் படும். தனித்துவமான உடற்கூறு செல் சுவர்களின் பகுதிகள், மரபுவழிச் சார்பான உறுதியான கட்டமைப்பு மூலம் இவைகளின் தன்மை உறுதி செய்யப் படுகிறது.
**சம்மு காசுமீர் மக்களின் சனநாயக கட்சி** என்பது சம்மு காசுமீர் மாநில அரசியல் கட்சியாகும். 1998இல் இதை முன்னாள் உள்துறை அமைச்சரான முப்தி முகமது சயீத் தொடங்கினார். இக்கட்சி அக்டோபர் 2002இல் மாநில ஆட்சியைக் கைப்பற்றியது. 2004 மக்களவையிலும் மாநிலங்களவையிலும் தலா ஒரு உறுப்பினரைக் கொண்டிருந்ததுடன் ஐக்கிய முற்போக்குக் கூட்டணியில் அங்கம் 2009 வரை பங்கு பெற்றது. 

தற்போது இக்கட்சியின் தலைவராக மெகபூபா முப்தி உள்ளார்,. முப்தி முகமது சையது சம்மு காசுமீர் மக்களின் சனநாயக கட்சியும் காங்கிரசும் இணைந்த கூட்டணி அரசுக்கு அக்டோபர் 2002 முதல் நவம்பர் 2005 வரை தலைமையேற்று முதல்வராகப் பணியாற்றினார். 

சம்மு காசுமீர் மக்களின் சனநாயகக் கட்சி தற்சார்பு அரசு (இறையாண்மையுடைய அரசு) என்ற கொள்கையுடையது. இது தன்னாட்சி என்பதிலிருந்து வேறுபாடானது. இது இறையாண்மையுடைய அரசு என்ற அரசியல் தத்துவத்தை நம்பும் கட்சியாகும். சம்மு காசுமீர் மக்கள் மேம்பாடு அடைய வேண்டும் என்பதில் இது உறுதியாய் உள்ளது. சம்மு காசுமீருக்கு புதிய அரசியல் அதிகாரங்கள் கிடைப்பதற்காகப் பேச்சுவார்த்தையிலும் ஈடுபடுகிறது. 2014 மக்களவைத் தேர்தலில் இக்கட்சி மூன்று தொகுதிகளில் வென்றது. 2014 சட்டமன்ற தேர்தலில் 28 தொகுதிகளில் வென்று அதிக உறுப்பினர்களைக் கொண்ட கட்சியாக உள்ளது.

2014ஆம் ஆண்டு நடந்த மக்களவைத் தேர்தலில் மெகபூபா முப்தி அனந்நாக் மக்களவை தொகுதியில் இருந்தும் 2014ஆம் ஆண்டு நடந்த சட்டமன்ற தேர்தலில் முப்தி முகமது சையது அனந்நாக் சட்டமன்ற தொகுதியில் இருந்தும் தேர்ந்தெடுக்கப்பட்டார்கள். முப்தி முகமது சையது பிப்ரவரி 28, 2015 அன்று சம்மு காசுமீர் மாநில முதல்வராகப் பதவியேற்றார்.

மேற்கோள்கள்
-----------

1. ↑  "JKPDP History". JKPDP.org.
2. ↑  "United Progressive Alliance: Partners in governance". Times of India. .
3. ↑  "JKPDP Office Bearers". JKPDP.org.
4. ↑  "JKPDP Patron". JKPDP.org.
5. ↑  "Self Rule Framework". JKPDP.org.
6. ↑
7. ↑
**பாசிட்ரான்** (*Positron*) என்பது எலக்ட்ரானுக்கு சக எதிராக உள்ள எதிர் துகள் அல்லது எதிர் பொருள் ஆகும். இதன் மின்னேற்றம் + 1 e. பாசிட்ரான் எலக்ட்ரானைப் போன்ற அதே நிறையைக் கொண்டது. எலக்ட்ரானும் பாசிட்ரானும் மோதும் போது நிர்மூலமாகிறது. இம்மோதல் குறைந்த ஆற்றலில் நடைபெற்றால் இரண்டு அல்லது அதற்கு மேற்பட்ட காமா கதிர் போட்டான்கள் உருவாகும். பாசிட்ரான்கள் கதிரியக்கச் சிதைவில் பாசிட்ரான் உமிழ்வு மூலம் உருவாகின்றன.
முதன் முதலில் டிமிட்ரி ஸ்கோபெல்சின் 1928 ம் ஆண்டு பாசிட்ரானை கண்டார். 1932ம் ஆண்டு கார்ல் டேவிட் ஆண்டர்சன் பாசிட்ரானைக் கண்டுபிடித்து 1936 இல் அதற்காக இயற்பியலுக்கான நோபல் பரிசும் பெற்றார்.

இயற்கை உற்பத்தி
---------------

இயற்கையாகவே உள்ள பொட்டாசியம் - 40 போன்ற கதிரியக்க ஐசோடோப்புகளின் பீட்டா சிதைவின் மூலம் பாசிட்ரான்கள் இயற்கையாகவே உற்பத்தி ஆகிறது. காஸ்மிக் கதிர்கள் மூலமாகவும் உருவாகின்றன.

செயற்கை உற்பத்தி
----------------

கலிபோர்னியாவில் லாரன்ஸ் லிவர்மோர் தேசிய ஆய்வகத்தில் சிறிய அளவிலான அதிக அடர் கொண்ட லேசரை 1 மி.மீ தடிமன் தங்கத்தில் செலுத்தி 100 பில்லியன் பாசிட்ரான்களை உருவாக்கி உள்ளனர்.

பயன்கள்
-------

பாசிட்ரான் அணிகிலேஷன் ஸ்பெக்ட்ரோஸ்கோபி (positron annihilation spectroscopy -PAS)
என்னும் கருவி திடப்பொருள்களின் குறைபாடுகள், அடர்த்தி வேறுபாடு, வெற்றிடம் மேலும் பலவற்றை ஆராய உதவி செய்கிறது.

மேற்கோள்கள்
-----------

1. ↑  
Frank Close (2009). *Antimatter*. ஒக்ஸ்போர்ட் பல்கலைக்கழகப் பதிப்பகம். பக். 50–52. பன்னாட்டுத் தரப்புத்தக எண்:978-0-19-955016-6.
2. ↑  
Cowan, E. (1982). "The Picture That Was Not Reversed". *Engineering & Science* **46** (2): 6–28. .
3. ↑  
Anderson, C. D. (1933). "The Positive Electron". *Physical Review* **43** (6): 491–494. doi:10.1103/PhysRev.43.491. Bibcode: 1933PhRv...43..491A.
4. ↑  "The Nobel Prize in Physics 1936". 21 January 2010 அன்று பார்க்கப்பட்டது.
5. ↑  
Bland, E. (1 December 2008). "Laser technique produces bevy of antimatter". MSNBC.. பார்த்த நாள்: 6 April 2016. "The LLNL scientists created the positrons by shooting the lab's high-powered Titan laser onto a one-millimeter-thick piece of gold."
6. ↑  
"Introduction to Positron Research". St. Olaf College. 5 August 2010 அன்று மூலம் பரணிடப்பட்டது.
**சம்முடி பாலசுப்பிரமணியம்**(*Sammudi Balasubramaniam*) என்பவர் ஒர் இந்திய விளையாட்டு வீரர் ஆவார். சம்முடி அனைவராலும் பாலா என அறியப்பட்டார். இவர் தமிழ்நாட்டின் தடகள வீரராக நீளம் தாண்டுதல் மற்றும் மும்முறை தாண்டுதல் போன்ற விளையாட்டுகளைச் சிறப்பாக விளையாடினார். ஆசிய விளையாட்டுப் போட்டிகளில் மும்முறை தாண்டுதல் போட்டியில் வெண்கலப் பதக்கம் வென்ற இரண்டாவது இந்தியர் என்ற பெருமை பெற்றவர். 1982 ஆம் ஆண்டு புது டெல்லியில் நடைபெற்ற ஆசிய விளையாட்டுப் போட்டிகளில் மும்முறை தாண்டுதல் போட்டியில் வெற்றி பெற்று தடம் பதித்தார். இப் போட்டியில் தன்னுடைய கடைசி முயற்சியில் 16.14 மீட்டர் தூரம் தாண்டி தன் திறமையை வெளிக்காட்டினார்.

சம்முடி 2016 ஆம் ஆண்டு கேரளாவில் உள்ள சபரிமலைக்கு புனிதப்பயணம் செல்லும் வழியில் தவறி விழுந்து காயமடைந்தார். இவருக்கு மனைவியும், இரு மகன்களும் உள்ளனர். இவருடைய மகன்கள் வினோத் மற்றும் பிரதீப் இந்திய விளையாட்டு மேம்பாட்டு ஆணையத்தில் தடகள மாணவர்களாக பயிற்சி பெறுகின்றனர்.

மேற்கோள்கள்
-----------

1. 1 2  "The Hindu : Sport : Sammudi Balasubramaniam dead". *www.thehindu.com*. 2016-06-21 அன்று பார்க்கப்பட்டது.